Contingut
Índex 🔎︎

# Filtratge de taules dinàmiques

Podeu utilitzar filtres per eliminar dades que no voleu d'una taula dinàmica.

Feu clic al botó Filtre del full per cridar el diàleg per a les condicions del filtre. També podeu cridar el menú contextual de la taula dinàmica i seleccionar l'ordre Filtre. Apareixerà el diàleg Filtre, on podeu filtrar la taula dinàmica.

També podeu fer clic a la fletxa d'algun botó de la taula dinàmica per obrir una finestra emergent, des d'on podeu editar els paràmetres de visibilitat del cap associat.

- La finestra emergent mostra una llista de membres del camp associats a aquest camp. Apareix una casella de selecció a l'esquerra de cada nom de membre del camp. Si un camp té un nom de visualització alternatiu diferent del seu nom original, aquest nom es mostrarà a la llista.

- Activeu o desactiveu una casella de selecció per mostrar o amagar a la taula dinàmica el membre del camp corresponent.

- Activeu o desactiveu la casella de selecció Tot per mostrar o amagar tots els membres del camp.

- Seleccioneu un membre del camp a la finestra emergent i feu clic al botó Mostra només l'element actual per mostrar només el membre del camp seleccionat. La resta de membres del camp s'amagaran a la taula dinàmica.

- Seleccioneu un membre del camp a la finestra emergent i feu clic al botó Amaga només l'element actual per amagar només el membre del camp seleccionat. La resta de membres del camp es mostraran a la taula dinàmica.

- Les ordres permeten ordenar els membres del camp en ordre ascendent, descendent o utilitzant una llista d'ordenació personalitzada.

- Per editar les llistes d'ordenació personalitzades, trieu LibreOffice ▸ PreferènciesEines ▸ Opcions ▸ LibreOffice Calc ▸ Llistes d'ordenació.

- La fletxa per obrir la finestra emergent normalment és negra. Quan el camp conté un membre del camp amagat o més, la fletxa és blava i mostra un quadre petit a la cantonada inferior dreta.

- També podeu obrir la finestra emergent si situeu el cursor de la cel·la sobre el botó i premeu OrdreCtrl+D.

Temes relacionats

Taula dinàmica

Creació de taules dinàmiques

Edició de taules dinàmiques

Formatació de les taules dinàmiques

Actualització de taules dinàmiques

Agrupament de taules dinàmiques

Selecció d'intervals de sortida de taules dinàmiques

Supressió de taules dinàmiques

Diagrama dinàmic